Իրականում դա անձրևի մեղքը չէր, որովհետև խցանումը, մայթի դուրս պրծած քարերը, անպատասխանատու քաղաքապետարանը, իր հետևից ընկած մարդն ու կպչուն տաքսու վարորդը, բացի այդ, կանգնել ու առևտուր անելն էլ, կարող էին ուշացման պատճառ համարվել: Սակայն Զելիհան դրանցից ոչ մեկը չնշեց: Կարող էր սովորած լինել ստամբուլցի կանանց զգացմունքների ուղեցույցի Ոսկե և Արծաթե կանոնները, բայց երբ հերթը հասավ Բրոնզե կանոնին, որոշեց հիմնվել գրքի վրա: